cyanic-selkie/wikianc huggingface dataset:
אמריקאים
אמריקאים (באנגלית: Americans) הם האזרחים ובני הלאום של ארצות הברית. אף על פי שאזרחים ובני לאום (Nationals) מהווים את מרבית האוכלוסייה בארצות הברית, ישנם בעלי אזרחות כפולה, לא-אמריקאים המתגוררים כדרך קבע בארצות הברית, ותושבים קבועים המשתייכים ללאום האמריקאי. ארצות הברית היא בית לעם ממוצאים אתניים וגזעים שונים ומגוונים, וכתוצאה מכך התרבות ומערכת המשפט בארצות הברית אינם משייכים לאום לאתניות או לגזע, אלא לאזרחות ולשבועת אמונים אל המדינה האמריקאית.
רוב האמריקאים ואבותיהם היגרו לארצות הברית, או שהם צאצאים לאנשים שנעקרו ממולדותיהם והובאו לאמריקה כעבדים בחמש המאות האחרונות. זאת למעט אוכלוסיית העמים הילידים בארצות הברית לרבות אלה בהוואי ובאלסקה, ותושבי פוארטו ריקו, גואם והפיליפינים, שהפכו לאמריקאים במסגרת התרחבות המדינה במאה התשע עשרה. בנוסף, ארצות הברית התרחבה לסמואה האמריקנית, איי הבתולה של ארצות הברית ואיי מריאנה הצפוניים במהלך המאה העשרים.
למרות ההרכב הרב-אתני שלה, ניתן להתייחס לתרבות המשותפת של רוב האמריקאים כתרבות מיינסטרים אמריקאית, דהיינו ציוויליזציה מערבית השואבת את עיקר ערכיה מהמסורות של המתיישבים הראשוניים בארצות הברית מצפון וממערב אירופה. התרבות האמריקאית מושפעת בנוסף מתרבות האפרו-אמריקאים. ההתרחבות אל מערב ארצות הברית שילבה בעם האמריקאי את בני הקייג'ון ואת העמים הילידים בלואיזיאנה לצד ההיספנים בדרום המערב, מה שיצר קשר הדוק עם התרבות המקסיקנית. הגירה בקנה מידה גדול בשלהי המאה ה-19 ובראשית המאה ה-20 מדרום וממזרח אירופה הביאה למספר אלמנטים חדשים בתרבות האמריקאית. גם גלי הגירה מאסיה, אפריקה ואמריקה הלטינית השפיעו על האמריקאים כעם. כור היתוך תרבותי, או לחלופין "גישת קערת הסלט", מתאר את האופן בו דורות של אמריקאים החליפו והטמיעו אלה באלה מאפיינים תרבותיים מובהקים.
בנוסף לארצות הברית, ניתן למצוא אמריקאים ואנשים ממוצא אמריקאי באופן בין-לאומי. ההערכה היא כי כשבעה מיליון אמריקאים גרים מעבר לים ומהווים את "הפזורה האמריקאית".
גרדנר קול
גרדנר קול (באנגלית: Gardner Cole; נולד בשם גרדנר קיין כריסטופר קול) הוא פזמונאי, נגן קלידים ומפיק מוזיקלי אמריקאי. הוא ידוע בעיקר כפזמונאי פופולרי שכתב להיטים משנות השמונים ותחילת שנות התשעים, עבור שר, מייקל מקדונלד, טינה טרנר, ג'ודי וואטלי ומדונה. הוא גם הקליט שני אלבומי סולו שהופצו בהוצאת חברת התקליטים האחים וורנר. הסינגל שלו "Live It Up" מ-1988 דורג במקום ה-91 בארצות הברית באוקטובר של אותה השנה.
יואב ג'ראפי
יואב פנחס ג'ראפי (נולד ב-29 באוגוסט 1993) הוא כדורגלן ישראלי המשחק בעמדת השוער בהפועל חיפה ובנבחרת ישראל.
קריירת מועדונים
גרפי נולד בתל מונד. גדל במחלקת הנוער של הפועל כפר סבא, וב-20 בינואר 2012 ערך את הופעת הבכורה שלו בקבוצה הבוגרת של המועדון, כשנכנס כמחליף בניצחון 3–1 נגד מכבי אום אל-פחם במסגרת הליגה הלאומית. בעונת 2012/2013 צורף באופן רשמי לסגל הקבוצה הבוגרת, שימש כשוער שני ורשם ארבע הופעות בליגה, אך בסיום העונה ירדה הקבוצה לליגה א'.
בקיץ חתם במ.ס. אשדוד, אך לא שותף במשחקי הקבוצה בעונת 2013/2014, ובספטמבר  הושאל להפועל רעננה. ב-14 בפברואר 2015 ערך את הופעת הבכורה שלו בקבוצה ובליגת העל, כשנכנס כמחליף בניצחון 3–1 על מכבי נתניה, ובסך הכל שותף בשני משחקי ליגה בעונת 2014/2015.
לקראת עונת 2015/2016 חזר ג'ראפי למ.ס. אשדוד, לאחר שירדה לליגה הלאומית. ג'ראפי ערך 17 הופעות ליגה בעונה זו, אשר בסופה העפיל עם הקבוצה בחזרה לליגת העל, וב-11 ביולי 2016 חתם לחמש שנים במועדון. בעונת 2016/2017 הפך לשוער הראשון הקבוצה של הקבוצה, אך ביולי 2017 שבר את ידו במהלך מחנה האימונים של הקבוצה, וחזר לשחק רק כעבור ארבעה חודשים. בעונת 2018/2019 היה שותף מרכזי במסע ההישרדות של הקבוצה, שניצחה חמישה מתוך שישה משחקי הפלייאוף התחתון ושרדה בליגת העל בזכות ניצחון במחזור האחרון, למרות ששהתה במשך רוב העונה מתחת לקו האדום.
לקראת עונת 2019/2020 הושאל לארבע שנים להפועל תל אביב. ב-27 ביולי 2019 ערך את הופעת הבכורה שלו במועדון, בהפסד 1–2 להפועל רעננה בגביע הטוטו. גרפי החל את העונה כשוער הראשון של הקבוצה, במהלך העונה נפצע, ובסך הכל ערך 25 הופעות בכל המסגרות במדי הפועל תל אביב, והעפיל עמה לפלייאוף העליון ולחצי גמר גביע המדינה. ב-14 ביולי 2020 ביטלה הפועל תל אביב את הסכם ההשאלה באופן חד צדדי, ובתגובה הגישה נגדה מ.ס. אשדוד תביעה ב-26 ביולי 2020, בגין הפרת ההסכם בין שתי הקבוצות. ב-11 באוגוסט 2020, הורתה הנהלת מ.ס. אשדוד לג'ראפי לשוב לאימוני הקבוצה, לאחר שהפועל תל אביב ניסתה להשאילו להפועל חדרה ללא אישורה.
ב-11 ביוני 2023 חתם לשנתיים בהפועל חיפה.
נבחרת ישראל
במרץ 2019 זומן לראשונה לסגל נבחרת ישראל הבוגרת על-ידי המאמן האוסטרי אנדי הרצוג, לקראת המשחקים מול ומול, במסגרת מוקדמות יורו 2020. ב-27 בספטמבר 2022 ערך את הופעתו הראשונה בנבחרת הבוגרת, כשנכנס כמחליף במשחק ידידות נגד, שהסתיים בהפסד חוץ 1–2.
מרצדס-בנץ SLR מקלארן
מרצדס-בנץ SLR מקלארן היא מכונית ספורט גראן טוריסמו יוקרתית אשר פותחה על ידי חברת מרצדס-בנץ הגרמנית וחברת מקלארן אוטומוטיב. הרכב נמכר בין השנים 2009-2003. בזמן ייצורה, מרצדס-בנץ הייתה בעלת 40% מחברת מקלארן.
רקע
המרצדס-בנץ SLR מקלארן קיבלה השראה מהמרצדס-בנץ SLR 300 משנת 1955, שהייתה רשומה כמכונית מרוץ מרצדס-בנץ W196 F1. היא הוצגה לראשונה ב-17 בנובמבר 2003. ב-4 באפריל 2008, מרצדס הודיעה שהם יפסיקו את ייצור ה-SLR. דגמי הקופה האחרונים יוצרו בסוף 2007 ודגם הרודסטר (גג נפתח) הופסק בתחילת 2008.
נתונים טכניים
ל-SLR מנוע V8 בעל נפח של 5,400 סמ"ק. המנוע מפיק 617 כ"ס ב-6,500 סל"ד ובעל מומנט של 79.8 קג"מ ב-5,000 סל"ד.
השוואה
למרות משקלה, צריכת הדלק שלה טובה מזו של הלמבורגיני מורצ'יילאגו הקלה יותר, ומשל אחותה הפחות יוקרתית, למבורגיני גאיארדו, עוד יותר. בתוכנית טופ-גיר הבריטית השוו בינה לבין ה-למבורגיני מורצ'יילאגו LP670-4 SV בעלת משקל של 1,565 ק"ג ובעלת 20 כ"ס יותר מהמרצדס. המרצדס גברה עליה בקצת. באותה תוכנית גם היא התחרתה מול הפורשה קאררה GT, אך היא הגיעה שנייה אחריה. אולם, במסלול ישר ה-SLR מהירה יותר מעל 160 קמ"ש.
722
גרסה חדשה זו הוצגה בשנת 2006. ה-722 מתייחס לניצחון של סטירלינג מוס, נהג מרוצים בריטי ידוע, במכונית מרצדס-בנץ 300SLR עם המספר 722 במירוץ בשנת 1955.
נוספו לה צמיגי 19 אינץ' בעלי חישוקים קלים, נעשו שינויים במתלים, הבלמים הקדמיים הוגדלו וכן נעשו שינויים קלים באורות הקדמיים והאחוריים.
גרסה זו מסוגלת להאיץ מ-0 ל-100 קמ"ש ב-3.6 שניות, ולהגיע למהירות מרבית של 336 קמ"ש.
Roadster
גרסת רודסטר (גג נפתח) של ה-SLR הוצגה בספטמבר 2007. הגרסה משתמשת באותו מנוע מוגדש V8 כמו הקופה, עם 617 כ"ס. המכונית מגיעה למהירות מרבית של 334 קמ"ש, ומאיצה מ-0 ל-100 קמ"ש ב-3.8 שניות.
הגג של גרסה זו עשוי מחומרים חדישים, ואין להם קיפול מתכת בדומה לגרסאות רודסטר של מכוניות אחרות. קיפול הגג לוקח 10 שניות.
Roadster 722 S
זוהי גרסה מוגבלת של 150 מכוניות של ה-722 רודסטר. הגרסה החלה להימכר בשנת 2009. היא מאיצה מ-0 ל-100 קמ"ש ב-3.6 שניות ומגיעה למהירות מרבית של 334 קמ"ש.
SLR 722 GT
זוהי גרסה מחוזקת של ה-722. הגרסה נועדה למרוצים. לצורך כך השילו מהגוף שלה 398 ק"ג, והורידו את המשקל שלה ל-1,300 ק"ג. המנוע מפיק 670 כ"ס ובעל מומנט מרבי של 84.7 קג"מ.
סטירלינג מוס
זוהי גרסה מוגבלת של 75 מכוניות, שנקראה של שמו של נהג המרוצים סטירלינג מוס. הדגם עושה שימוש בשיטת נהיגה פתוחה שאינה כוללת גג או חלון קדמי לנהג. ההשראה לגרסה זו הגיעה ממכונית המירוץ 300SLR. זהו הדגם האחרון שנבנה תחת שיתוף הפעולה מרצדס-בנץ ומקלארן, עד שמקלארן הודיעו על גרסה עצמאית משלהם של ה-SLR בשלהי 2010.
למכונית מנוע מוגדש V8 המספק 640 כ"ס. המהירות המרבית שלה היא 300 קמ"ש עם תאוצה מ-0 ל-100 קמ"ש ב-3.5 שניות. הגרסה שוקלת כ-200 ק"ג פחות מהגרסה המקורית.
טייפ או נגטיב
טייפ או נגטיב (באנגלית Type o Negative) הייתה להקת מטאל גותי אמריקאית מברוקלין, ניו-יורק.
סגנון
הלהקה משויכת לז'אנר הרוק הגותי והמטאל הגותי עקב הנימה האפלה והמלנכולית של המוזיקה שלהם, עם דגש כבד על נושאים כמו רומנטיקה, מוות ודיכאון - הכל בתוספת מנה כבדה של הומור שחור - Type O Negative יצרו סגנון ייחודי אשר משלב השפעות מסוגים שונים החל מדום מטאל, פאנק רוק, רוק מתקדם, הארד רוק וביט, אך גם השפעות של אינדסטריאל, פופ ופסיכדליה. בסגנון ההלחנה, הלהקה מושפעת בעיקר מהרכבים כמו בלאק סבאת', במיוחד ביצירת אווירות דקדנטיות ובקצבים איטיים, ואפילו כמה השפעות של הביטלס, להקה שהסולן פיטר סטיל תמיד העריך.
היסטוריה
פיטר סטיל (נולד בשם פיטר ט. רטאיצ'יק) ניגן לקראת תחילת שנות ה-80 בלהקה בשם Fallout, להקה שהוקמה יחד עם חבריו לכיתה ג'ון קמפוס, לואי ביאטו וג'וש סילבר, שהפך יותר מאחור לקלידן של הלהקה.
מאוחר יותר, סטיל יצר קשר עם חבר ותיק שלו, סאל אברוסקטו, שהפך למתופף הראשון של הלהקה. הוא שכנע את ג'וש סילבר וחבר ילדות בשם קני היקי, לקחת חלק בפרויקט חדש, וכך יצר את הלהקה. בהתחלה נקראה הלהקה "Repulsion", ושינתה את שמה ל"Sub-Zero", אך בשל נוכחותן של להקות רבות עם אותם שמות, בחרו חבריה בשם טייפ או נגטיב כשם הסופי, כמשחק מילים. לסוג 0 קבוצת דם "שלילית".
בתחילת שנות ה-90, הוציאו חברי הלהקה דמו שמשך את תשומת לבם של אנשי ה-Roadrunner Records, שהציעו להם חוזה הקלטות הבכורה מ-1991.
אלבום הבכורה, Slow, Deep. and Hard יצא בשנת 1991 ומאופיין בסנגון "מרושע" ו"דקדנטי", שמעתה ואילך יאפיין את כל האלבומים שיבואו אחריו. לשירים באלבום יש חלקים קצביים איטיים של טביעת דום מטאל לסירוגין עם חלקים מהירים יותר, כמעט קרובים לת'ראש מטאל. אלבום זה הוא אחת היצירות השנויות במחלוקת של הלהקה, בשל ההומור השחור הקיים בו, אך עם זאת, הוא מוערך ביותר על ידי הלהקה. יש המגדירים את האלבום מעין קונספט על סטייה אנושית ונוירוזה, מלא בשנאה ואלימות.
מבקר המוזיקה פיירו סקארופי בחר באלכום כאלבום ההבי מטאל הטוב ביותר בכל הזמנים.
שנה לאחר מכן יצא האלבום The Origin of the Feces שהוקלט כאילו היה לייב, ובנוסף לכמה שירים מהאלבום הקודם, מכיל קאבר ל-Hey Joe מאת ג'ימי הנדריקס (היי פיט) ו- Paranoid מאת בלאק סאבת'
נשיקות מדממות והדרך להצלחה (1993–2001)
Bloody Kisses, אלבומם השלישי, הפך לאחד האלבומים המצליחים ביותר של הלהקה, עד כדי זכייה בדיסק הפלטינה בשנת 1993. הוא ממשיך את השיח המוזיקלי שהתחיל עם אלבום הבכורה, אבל עם פחות פסימיות לירית, וניסויים קוליים גדולים יותר: הרצועות מתארכות. בלהיטים Christian Woman ,Black No.1 (Little Miss Scare-Al) הוסרו קטעים גדולים כדי להבטיח נגישות רבה יותר לעורכי לאחר יציאת האלבום, TON יצאה הלהקה לסיבוב הופעות עולמי. ב-1994 עזב סאל אברוסקוטו את הלהקה והצטרף ל-Life of Agony, הוא הוחלף על ידי ג'וני קלי.
לימנולוגיה
לימנולוגיה (באנגלית: Limnology, מיוונית: Λίμνη - אגם ו-λόγος - תורה) היא מדע העוסק בחקר מקווי מים יבשתיים כנהרות ואגמים. נחשב למחלקה במדעי הסביבה והאקולוגיה. ראשיתה של הלימנולוגיה במחקריו של פרנסואה אלפונס פורל שנעשו באגם ז'נבה במאה ה-19.
טייפ או נגטיב
נשיקות מדממות והדרך להצלחה (1993–2001)
ב-1997 הלהקה ניגנה כמה הופעות ובשנה שלאחר מכן הם חזרו לעבוד על World Coming. האלבום שוחרר ב-1999 ומסמל שינוי עמוק לעומת אוקטובר Rust הקודם, שכן הצלילים של היצירות המוקדמות יותר נוכחים שוב. בדיסק זה הנושאים החשובים ביותר הם: סמים, מיניות, פסיכולוגיה, דיכאון, פוביות והתאבדות, שוב במבט הומוריסטי.
Life Is Killing Me וDead Again
ב-2003 יצאה Life Is Killing Me, שהציגה את עצמה מיד כאחת היצירות המרוחקות מהצלילים הדקדנטיים והמעיקים של הקודמות. הלהקה מאיצה את המקצבים שלה, מגבירה את השימוש במנגינות ומקטינה את משך הרצועות. יש יותר "אופטימיות" ומשחקיות במילים של השירים עצמם. זמן קצר לאחר יציאת האלבום, פיטר סטיל התקבל לגמילה בגלל התמכרות לסמים.
Roadrunner Records הוציאה ב-2006 אנתולוגיה של "Best Of..." של הקבוצה ללא כל סייגים. בגלל הפרק השנוי במחלוקת - גם אם לא משמעותי - עזבה הלהקה את חברת התקליטים כדי להצטרף ל-SPV, שם הוציאו את אלבומם השביעי (והאחרון) Dead Again במרץ 2007. מהדיסק חולצו שני סינגלים, "The Profit of Doom" ו-"September Sun", אליהם צורפו שני קטעי וידאו בסיבוב ב-MTV Headbangers Ball. עם האלבום הזה, הלהקה זינקה מהמצעדים והגיעה למקום העשרים ושבע בין התקליטים הנמכרים ביותר של השנה. מאוגוסט 2007 ועד תחילת 2008 המשיכה הלהקה בהופעותיה, והופיעה גם ברוק אם רינג, המתקיים מדי שנה בנורבורגרינג שבגרמניה.
כתיון
כתיון (בפיניקית: 𐤊𐤕𐤉 (כתי) או 𐤊𐤕 (כת), נהגה כִּתִּיָּה ; ביוונית: Κίτιον; בלטינית: Citium) הייתה עיר־מדינה לחוף קפריסין הדרומי בשטח לרנקה בימינו. בעת העתיקה בלטו הפיניקים בתולדותיה, ובני העיר נקראו כתים.
העיר הוקמה על ידי מיקנים במאה ה־13 לפנה"ס, והפכה למושבה פיניקית צורית במאה ה־9 לפנה"ס, אולם לא ידוע מה היה המבנה הפוליטי בעיר בכל אחד מהשלבים עד תקופת החסות הפרסית. כאשר עברה כתיון לחסות הממלכה האחמנית היא התעצמה, הן מבחינת כוחה הימי והן מבחינת תחומי שליטתה באי. בתקופה ההלינסטית עברה הלניזציה אטית, ובתקופה הרומית נחלשה העיר עד לחורבנה מרעידות אדמה במאה ה־4 לספירה.
מקור השם
קִיטִיון (ביוונית Κίτιον) הוא הצורה היוונית לשם הפיניקי כתי (𐤊𐤕𐤉, נהגה כִּתִּיָּה ), שמהופעותיו המוקדמות ביותר היא כנראה התעתיק המצרי העתיק kꜣṯꜣj בכתובת מצרית המתוארכת לתקופת רעמסס השלישי (1198–1116 לפנה"ס) שנמצאה במקדש מדינת האבו בין שמות ערים קפריסאיות אחרות.   מלבד אולי כתובת על חץ, ההופעה המוקדמת ביותר של שם העיר בשפות שמיות היא בטקסטים המקראיים המתוארכים למאות ה־8–7 לפנה"ס (כפי שזיהה יוסף בן מתתיהו ) ועל מכתבי ערד מהמאה ה־7 לפנה"ס. ייתכן שאחד מכינויי העיר, לפחות בתקופה האשורית, היה "קרתחדשת" (כמו קרתחדשת שבצפון אפריקה וקרתחדשת שבאיבריה).
ארכאולוגיה
כתיון שוכנת כיום בלב לרנקה, וכמה אתרים עיקריים חפורים בה: במבולה, הסמוך למוזיאון הארכאולוגי בלרנקה ובו שרידי הנמל הפיניקי, וקתרי, ובו שרידי מקדש מיקני־פיניקי. העיר הייתה עיר נמל, אך קו החוף מהעת העתיקה השתנה לאורך השנים בעקבות סחף טבעי ובעקבות ניקוי הביצות בסביבות החוף תחת הכיבוש הבריטי. מסביב לעיר היה נקרופוליס ממנו התגלו קברים רבים.
היסטוריה
העיר הוקמה ככל הנראה בתקופת הברונזה על ידי מיקנים במאה ה־13 לפנה"ס, כפי שמעיד אתר הקודש בקתרי, היישוב בבמבולה וקברים מאותה תקופה, אף שלא ידוע מה היה האופי הפוליטי של העיר באותה עת.
באלף הראשון לפנה"ס העיר מאופיינת כ"קיפרו־פיניקית" – זהה לערים קפריסאיות אחרות בחומרים תרבותיים רבים, אך שונה מהן במאפייני שפה, דת וקבורה – בהם היא מזדהה עם ערים בארץ האם הפיניקית.
המושבה הפיניקית תחת צור
הממצא הארכאולוגי מראה שכתיון הייתה עיר חשובה במאות ה־9–5, אך אין ראיות ברורות למבנה הפוליטי של העיר. באותה תקופה צברה כתיון את עושרה ממיקומה על דרכי הסחר בין המזרח למערב, והממצא המקומי העשיר, נוסף על הייבוא הרב מפיניקיה, מצרים ויוון, מעיד על שגשוג העיר.
התקופה האשורית
יוסף בן מתתיהו, בהתבססו על מנאנדרוס, כתב שבארכיוני צור נכתב שבימי שלטון מלך צור אלולאיוס (הוא כנראה לולי בכתובות האשוריות), ששלט בימי שלמנאסר, הפליג המלך לכתים (בני כתיון) שמרדו בו והכפיפם למרותו.
בכתיון נמצאה מצבה של סרגון השני, ועליה בין השאר גם תיאור קצר של הכנעת שבעת מלכי ארץ יא שבקפריסין. המצבה כנראה הייתה מיועדת להיות מוצבת על הר בשם "בעל־הר" (אולי הר סטברובוני, כ־20 ק"מ ממזרח ללרנקה), וייתכן שלא הגיעה ליעדה, או הועברה ממקומה המקורי לכתיון; ייתכן שלא הוצבה במקור כלל בקפריסין אלא בפיניקיה. אם אכן הוצבה באזור כתיון, הדבר מעיד על מרכזיותה של העיר באותה תקופה ותפקידה כמתווכת בין האי ליבשת שממזרח.
בכתבי סנחריב מצוין שב־701 לפנה"ס מלך צידון לולי המורד ברח לים – בחלק הכתובות הוא מציין כי ברח לקפריסין – וסנחריב הכניע את עריו המבוצרות והמליך תחתיו מלך אחר; יש הקושרים בין אירוע זה לאירוע שתיאר יוסף בן מתתיהו ואף מזהים אותם כאחד, אף שהמסע בימי שלמנאסר צלח לדברי בן מתתיהו, והמסע בימי סנחריב הביא למות לולי.
תחת השלטון האשורי על קפריסין לא נזכרה כתיון בשמה המוכר בכתובות המלכותיות של מלכי אשור. עשר ערי־הממלכה קפריסאיות מוזכרות כמגישות מנחה לבניית הארמון בנינוה על מנסרת אסרחדון (680–669 לפנה"ס) ובכתובת אשורבניפל על מסעו נגד מצרים, בו עשרים ושניים מלכי הלבנט וקפריסין באו אליו להגיש לו מנחות ולנשק את רגליו, ואשורבניפל הכריחן ללוות עם כוחותיהם ואניותיהם את חייליו בים וביבשה; מתוך ערי הממלכה האלה, 8 מזוהות בוודאות עם ערים מוכרות מקפריסין, ושתי האחרונות ברשימה, Qarti-ḫadasti ו־Nuria, לא מזוהות עם שמות מקומות מוכרים באי, בעוד כתיון ואמתוס, ערים חשובות מאותה תקופה, לא נזכרות כלל. יש המזהים בין כתיון, היישוב הפיניקי החדש, לבין קרתחדשת, אך אחרים טוענים שבשל מניית כתיון וקרתחדשת בתעריף כתיון כשתי ערים שונות, הזיהוי לא ייתכן. ייתכן גם שקרתחדשת הייתה המושבה הפיניקית בחלק של העיר כתיון שהתקיים מהמאה ה־13 לפנה"ס.
על מצבת סרגון מוזכרים שבעה מלכים בקפריסין תחת מרות אשור, ואילו אצל אסרחדון ואשורבניפל מוזכרים עשרה; אם כתיון היא אכן קרתחדשת שבכתבי האחרונים, הדבר מעיד על שחרורה מהתלות בצור והפיכתה לאוטונומית בין תקופת סרגון לתקופת אסרחדון. לפי חוקרים המזהים בין מסע אלולאיוס בימי שלמנאסר למסע לוליבימי סנחריב, הדבר התרחש במהלך מסע זה. הזיהוי בין כתיון לקרתחדשת שבקפריסין גם מעיד לראשונה על מלוכה בכתיון (שכן ברשימות אסרחדון ואשורבניפל מוזכר מלך קרתחדשת).
נוסף על התיעוד האשורי, גם בכתובות פיניקית מוזכרת קרתחדשת שבקפריסין: היא מוזכרת, כאמור, בתעריף כתיון מהמאה ה־4 לפנה"ס כמקור אחד האנשים בה, בעוד שאחרים מהתעריף מוזכרים ככתיים וכן בכתובת בעל לבנון. כתובת בעל לבנון מוקדשת לבעל לבנון, ומזכירה את "סוכן קרתחדשת עבד חירם מלך צידונים" (כנראה חירם השני שמימי תגלת-פלאסר, ולא חירם הראשון), ויש חוקרים המזהים "סוכן" כמושל מטעם המטרופולין צור. על ארון קבורה שנמצא בקפריסין ומתוארך למאה ה־4 לפנה"ס נכתב  וזה מפורש כשגריר צור פשוט, דבר המראה על מורכבות המושג "סוכן".
עד התקופה הפרסית
הכתים מוזכרים בכמה ממכתבי ערד, ומקובל לפרש אזכורים אלה כאזכורי שכירי חרב ששרתו בצבא יאשיהו מלך יהודה, אולם חוקרים אחרים סוברים שהיו סוחרים ולא שכירי חרב. אנשי כתיון מוזכרים במקרא בקינת יחזקאל על צור בשם "כתיים" כסוחרי ים:. בבאר שבע נמצאה צלמית קנטאור שיוצרה ביהודה, אך מאפייניה, כגון עירוב גבריות ונשיות (הנפוץ בעולם היווני אך נדיר במזרח התיכון) ואוזניים בולטות (האוזניים היו מוסתרות בצלמיות יהודיות על־ידי התסרוקת, אך היוו סימן היכר לקנטאוריות יווניות), מעידים על קשרי הגומלין שהתקיימו בין דרום ארץ ישראל לקפריסין, במיוחד עם העיר כתיון.
המושבה הפיניקית תחת פרס
כתיון עברה לשלב משמעותי חדש תחת הממלכה האחמנית. העיר הפכה לבת־ברית של פרס, ששלטה בקפריסין משנת 545 לפנה"ס. מלכי העיר כתבו בפיניקית את שמם בכתובות ועל מטבעות משנת 500 לפנה"ס. אחד האתרים המשמעותיים שנחפרו מתקופה זאת הוא אתר במבולה, והחפירות הראו שנעשו עבודות גדולות באתר בסוף המאה ה־5 ותחילת המאה ה־4 לפנה"ס, כמו שיקום מקדש עשתרת ומלקרת, בניית מערכת ניקוז שפכים עירונית, ובמיוחד בניית הנמל המלכותי של כתיון. סטראבון הזכיר נמל בר־סגירה בעיר, ולמאפיין זה של הנמל זה יש זכר בדמות אגם בסמוך לאתר במבולה, שהתחבר לים בתעלה שנגמרת בנמל לרנקה המודרנית, המתועד במפות קו החוף באזור במאה ה־18. החפירות באתר חשפו נמל צבאי פיניקי שלפי הסטרטיגרפיה נבנה בסוף המאה ה־5 והורחב במהלך המאה ה־4 לפנה"ס, ובשלבו הסופי הורכב מלפחות שש (אם לא שבע ) תעלות להרמת תלת־חתריות (מעין מבדוקים בהם העלו את האניה על מסילה משופעת ברוחב 1.8 מטר – ביוונית ), כל אחת ברוחב 6 מטרים ובאורך כ־39 מטרים, שמעליהן היו גגות רעפים (מהם התגלו שברים רבים) שנתמכו בקורות עץ. הן שימשו לבדיקת או תיקון האניות. עד כה רק חלק מהנמל נחשף, והוא כלל כנראה גם נמל אזרחי בנוסף לזה הצבאי. על גבעה מדרום לנמל, בגובה שלושה מטרים מעל מפלסו, נמצא המקדש. תעלות העגינה בכתיון דומות לתעלות העגינה בנמל פיראוס האתונאי, שנבנו גם הן במאה ה־5 לפנה"ס, אך משומרות פחות טוב. גם האגם בר־הסגירה שאליו פונה הנמל, כחלק ממערך ביצורי העיר, מקביל לנמל פיראוס בתקופה הקלאסית, וכן לנמל קרתחדשת בתקופה ה"הלניסטית"; סביר שהיו נמלים רבים כדוגמת אלה, אך לא נשמרו לכך הראיות הפיזיות. מדובר היה באחד הבסיסים החשובים של הצי הצבאי הפרסי.
השושלת הראשונה
טקסטים וכתובות מצביעים על כך שבתקופה הקלאסית כתיון הייתה אחת המעצמות המקומיות העיקריות, לעיתים בתחרות עם סלמיס. בשנת 499 לפנה"ס ממלכות קפריסין היווניות הצטרפו למרד איוניה נגד פרס, וכתיון נגררה לעימות.
ההתרחבות לאידליון
לוחית אידליון (לוח ביוונית בכתב קיפרי הברתי  שנמצא בעיר אידליון) מספרת על מצור כושל של המדים (אחמנים) והכתים (פיניקים) על העיר אידליון, שהייתה באותה תקופה תחת מלך יווני, אך הייתה בה נוכחות פיניקית ידועה לפחות מהמאה ה־7 לפנה"ס.  ואכן, בסביבות 450 לפנה"ס נכבשה על־ידי אידליון על־ידי כתיון בהנהגת המלך עזבעל בן בעלמלך ובתמיכת הפרסים (ששלטו בכל קפריסין); ייתכן שהכיבוש, המוצלח בפעם הזאת, קשור לקריסת המצור של קימון על כתיון ב־449/450 לפנה"ס. העניין של כתיון באידליון נבע מרצונה לשלוט בכל הליך הסחר בנחושת, מהכרייה במכרות (השופעים בתחום אידליון, כמו גם בתחום טמסוס שנכבשה בהמשך) ועד הסחר בנמלים (שבכתיון עצמה). בעקבות הכיבוש, הרחיב עזבעל את תוארו "מלך כתי" (מלך כתיון) ל"מלך כתי ואדיל" (מלך כתיון ואידליון). תחת שלטון כתיון הפך הארמון באידליון למרכז המנהלי של ממלכת כתי ואדיל (כתיון ואידליון) הפיניקית. הארמון שימש לתכליות כלכליות רבות, והתגלו בו כ־700 חרסים המשתייכים לארכיון המנהלי הפיניקי הגדול של הארמון, מהתקופה הפרסית (ממלכת כתיון ואידליון) עד תחילת ימי ממלכות הדיאדוכים ההלניסטיות. פענוח החרסים מעיד על מעורבות של אנשי חצר המלכות של כתי ואדיל בפעילות הכלכלית, וחלק מהחרסים בוודאות הגיעו במקור מכתי. עיקר החרסים הם תיעודים כלכליים, ומיעוטם דתיים, ומוזכרים בהם בעל כתיון ו"כל אלי כתיון", רשף והאפיתט הידוע שלו "מכל", וטקס מרזח הקשור לעשתרת ולמלקרת.
השושלת השנייה
מלכיתן, ששלט בסביבות 392–361 לפנה"ס, ייסד שושלת מלוכה חדשה בכתיון. אביו, בעלרם האדון היה אציל, אך היעדר ציון קשר בינו לבין משפחת המלוכה הקודמת בכתובות המלכותיות מצביע כנראה על היעדר קשר כזה. ריבוי הכתובות באידליון מימיו (בעיקר כמה מכתובות מקדש אידליון) הביאו כמה חוקרים להאמין שמוצא משפחתו של המלך החדש היא מאידליון.
בנמל במבולה בכתיון נמצאה כתובת בסיס טרופאיון אותו הקדישו "מלכיתן מלך כתי ואדיל בן בעלרם וכל עם כתי לאדֹנם לבעל עז" על ניצחונם הימי על אויביהם ועוזריהם הפפים בשנה הראשונה למלכות מלכיתן, 392 לפנה"ס (היו שהציעו שזהו אותו ניצחון המוזכר על כתובת 3 ממקדש אידליון שהקדיש מלכיתן עצמו), בנמל ממנו יצאו האניות המנצחות. מסמך זה רומז לאירועים הנוגעים ליריבות הגדולה בין ארתחששתא השני לאתונאים – כתיון שימשה בסיס עורפי למצור של ארתחששתא על סלמיס, והאויבים המוזכרים על הטרופאיון הם כנראה אנשי סלמיס, שמלכה אואגורס ביקש להגדיל את שטחיו על האי והיה היריב הקבוע של מלך כתיון. דיודורוס הזכיר ניצחון יבשתי וניצחון ימי (האחרון הוא המוזכר בכתובת). אף שכתיון לא הגדילה את שטחיה, היא שמה קץ להתערבות מלך סלמיס, חיזקה את בעלי הברית של הפרסים באי וביססה את ההגמוניה הפרסית במזרח הים התיכון, כפי שהוגדרה בשלום אנטלקידס.את מלכיתן ירש בנו פמייתן, ששלט בסביבות 361–312. פמייתן היה, ככל הנראה, זה שכבש את טמסוס או קנה אותה ממלכהּ פסיקיפרוס, אף שכבר בימי מלכיתן הוקדשו בה כתובות בפיניקית על־ידי פיניקים ולפי מניין שנות מלך כתיון (הכתובות הדו-לשוניות מטמסוס). לאחר המצור על צור ב־332 לפנה"ס העביר אלכסנדר הגדול מפמייתן אחד מחבלי שליטתו לפניטגורס ; ואכן, בכתובת משנת 21 למלכותו (לפני המצור על צור) נשא פמייתן את התואר "מלך כתי ואדיל ותמש" (מלך כתיון ואידליון וטמסוס), ואילו בכתובת משנת 37 למלכותו (אחרי המצור על צור) נשא רק את התואר "מלך כתי ואדיל" – שינוי זה הביא חוקרים להאמין שאותו חבל היה חבל טמסוס. בכתיון נמצאה גם כתובת בה מוזכר "בן פמייתן".
בשנת 333 לפנה"ס נולד בעיר זנון מכתיון, פילוסוף פיניקי־יווני מייסד האסכולה הסטואית.
התקופה ההלניסטית
אחרי מותו של אלכסנדר הגדול נאבקו יורשיו על חלוקת ממלכתו האדירה (מלחמות הדיאדוכים). לאחר קרב עזה, קיבל תלמי סוטר לידיו את השלטון על קפריסין, וביטל את הממלכות המקומיות בה. במסגרת מהלך זה, הוא הרג את פמייתן, המלך האחרון של כתיון (ואידליון וטמסוס), בסביבות 311 לפנה"ס, והקים בכתיון אוליגרכיה, המכונה בפיניקית "אש כתי" (איש כתיון או אישי/אנשי כתיון). אנטיגונוס מונופתלמוס נאבק בתלמי על השליטה על קפריסין, ובקרב סלמיס (306 לפנה"ס) הביס דמטריוס פוליורקטס בן אנטיגונוס את צבא תלמי ונטל את השליטה על כל קפריסין בשם אביו, אולם מעט לאחר מכן חזרה השליטה לבית תלמי בקביעות. האוליגרכיה בכתיון ידועה מכתובת 5 ממקדש אידליון, המתוארכת לסביבות 252 לפנה"ס, מונה את תאריך הצבתה לפי שנות מלכותו של תלמי השני ושל "אש כתי", דבר המעיד שגם עשורים לאחר הריגת המלך וביטול מלכות כתיון ואידליון האחרון, אידליון נותרה קשורה לכתיון ותלויה בה. השימוש בפיניקית באידליון פחת משמעותית רק בסוף המאה ה־3 לפנה"ס, במקביל למעבר מכתב קיפרי־הברתי לאלפבית יווני.
מושבת מסחר של כתיון שהוקמה בפיראוס שגשגה עד כדי כך שבשנת 233 לפנה"ס הם ביקשו וקיבלו אישור לבניית מקדש לעשתרת.
תחת רומא
קפריסין סופחה לרומא בשנת 58 לפנה"ס. רעידות אדמה חזקות פקדו את כתיון בשנת 76 לספירה ובשנה לאחר מכן, אך נראה כי העיר שגשגה בתקופת הרומאים. מנהל כלכלי (curator civitatis) נשלח לכתיון מרומא בתקופת שלטון ספטימיוס סוורוס. רעידות אדמה ב־322 ו־342 לספירה גרמו להרס של כתיון, וכן של סלמיס ופאפוס.
קונשיר
היסטוריה
בשנת 1789 היה קונשיר שדה הקרב של קרב מנשי-קונשירי, שבו מרדו האיינו נגד המתיישבים והסוחרים היפנים.
הימאי הרוסי וסילי גולובנין ניסה למפות ולחקור את האי בשנת 1811, אבל נתפס על ידי הרשויות היפניות ונכלא למשך שנתיים. בהמשך האי היה בשליטה רוסית, אך בשנת 1875 בהתאם להסכם בין יפן לבין אימפריה רוסית הוא עבר ליפן.
במבצע סערת אוגוסט בשלהי מלחמת העולם השנייה כבשה ברית המועצות את האיים הקוריליים. ב-1 בספטמבר 1945, יום טרם החתימה על מסמכי הכניעה של יפן במלחמת העולם השנייה, ובהתאם להחלטות שהתקבלו בוועידת יאלטה, קיבלה ברית המועצות את הריבונות על האיים הקוריליים. זאת, אף שיפן אינה מחשיבה את האיים הקוריליים הדרומיים כחלק מהאיים הקוריליים וטוענת לריבונות על איים אלה.
גאוגרפיה
שטחו של האי 1,490 קמ"ר, אורכו 123 ק"מ ורוחבו נע בין 4 ל-30 ק"מ. את האי מקיפים מצרי הים: מצר יקטרינה, המפריד אותו מהאי איטורופ, ומצר נמורו (מצר קונשיר), מצר איזמנה ומצר יוז'נו-קורילסק, המפרידים אותו מהאי הוקאידו.
האי נוצר מארבעה הרי געש נפרדים שהתאחדו לאי אחד: טיאטיה, סמירנוב, מנדלייב וגולובנין. הרי געש אלה עודם פעילים, וביניהם אזורי שפלה שבהם אגמים ומעיינות חמים. את האי מרכיבים סלעים געשיים וסלעים גבישיים. האקלים בו הוא אקלים יבשתי לח עם משקעים כבדים בסתיו וטמפרטורות מרביות באוגוסט וספטמבר. הצמחייה כוללת בעיקר אשוחית, אורן, אשוח ויערות נשירים עם ליאנה וחזרן. ההרים מכוסים בשדר, באורן ננסי סיבירי ובעשבים.
היישוב הגדול ביותר בקונשיר הוא יוז'נו-קורילסק, שהוא גם בירת הנפה הנושאת שם זה.
כלכלה
כלכלת האי מבוססת על דיג, ובאי נמל סמוך ליוז'נו-קורילסק. באי שדה תעופה הנקרא שדה התעופה מנדלייבו.
פאבל פוגרבניאק
פאבל ויקטורוביץ' פוגרבניאק (ברוסית: Павел Викторович Погребняк; נולד ב-8 בנובמבר 1983 במוסקבה) הוא כדורגלן רוסי.
בעבר שיחק בזניט סנקט פטרבורג, בשטוטגרט ובנבחרת רוסיה. גובהו של פוגרבניאק הוא 1.88 מטר. הוא נחשב לחלוץ יעיל, ובעונת זכה בתואר מלך השערים של גביע אופ"א.
קריירה
בנוער, פוגרבניאק היה שחקן מצטיין במדי ספרטק מוסקבה. בעונת 2002 הוא שיחק 2 משחקים במדי הקבוצה הבוגרת, בגיל 18 בלבד. בעונת 2003, הוא הושאל לבלטיקה קלינינגרד כדי לצבור ניסיון ודקות משחק, והצטיין בעונתו במדי הקבוצה עם 15 שערים. פוגרבניאק חזר לספרטק מההשאלה בפתיחת עונת 2004 והתחיל במדיה את העונה, אך בהמשך העונה עבר לחימקי. בעונת 2005 פוגרבניאק עבר לשחק בשיניק ירוסלבל, ובעונה שלאחר מכן עבר פעם נוספת, הפעם לטום טומסק. אף על פי שהחליף קבוצה בכל עונה הוא הרבה להבקיע בכל מקום שבו שיחק.
בעונת 2007, פוגרבניאק חתם בזניט סנקט פטרבורג, הקבוצה בה שגשג. פוגרבניאק נתן עונה מוצלחת, כאשר זכה בתואר מלך השערים של גביע אופ"א עם 10 שערים, טורניר בו זכה עם זניט לאחר ניצחון 0–2 במשחק הגמר על גלאזגו ריינג'רס. הוא זכה עם זניט גם באליפות רוסיה באותה עונה, שבה שיתף פעולה באופן מוצלח בחוד ההתקפה עם אנדריי ארשאבין.
ב-29 באוגוסט 2008 זכה פוגרבניאק עם קבוצתו בסופר קאפ האירופי, ואף כבש שער בניצחון 1–2 על זוכת ליגת האלופות מנצ'סטר יונייטד. פוגרבניאק כבש שער בודד בחמישה משחקים בשלב הבתים בליגת האלופות לעונת 2008/09.
בפברואר 2012 הושאל לפולהאם האנגלית. כבר במשחקו הראשון במדי הקבוצה מול סנדרלנד הוא הבקיע שער וקבוצתו ניצחה 1–2. ב-8 ביולי 2012 חתם בקבוצה האנגלית רדינג לארבע שנים. ערך את הופעת הבכורה שלו בקבוצה במחזור הראשון של עונת 2012/13 נגד סטוק סיטי.
ב-27 באוגוסט 2015 חתם לשלוש שנים בדינמו מוסקבה. בינואר 2018 שוחרר משורות הקבוצה לאחר סכסוך עם הנהלת הקבוצה וכעבור חודש חתם בשורות טוסנו וכבר במשחק הבכורה שלו, במסגרת שלב רבע גמר הגביע הרוסי הבקיע את השער הראשון שלו במדי טוסנו.
באוגוסט 2018 חתם בקבוצת אורל. בה שיחק עד יולי 2020 ובאוקטובר 2020 חידש מולם את החוזה שוב, עד ליוני 2021.
נבחרת רוסיה
פוגרבניאק הצעיר זומן לנבחרת רוסיה לראשונה ב-16 באוגוסט 2006 במשחק הידידות מול נבחרת לטביה, במהלכו גם כבש את שער הניצחון של נבחרתו, שהיה שערו הראשון במדיה.
הוא זומן על ידי מאמן הנבחרת חוס הידינק לסגל ליורו 2008, אך פציעה במהלך משחק מול סרביה מנעה ממנו להשתתף בטורניר, והביאה לזימונו של הקשר אולג איבנוב במקומו. פוגרבניאק זומן גם ליורו 2012. במהלך הטורניר השתתף במשחק אחד - מול יוון. לאחר יורו 2012 - פרש מהנבחרת.
יבוא יום
השיר, שבוצע בשפה העברית, הוא בלדת-פופ, שבה המבצעים מבטאים את רצונם לכל האנושות לחיות יחד בהרמוניה. בשיר מוזכרים "כל ילדינו", דבר המרמז כי זהו רצון ארוך-טווח, ולא מיידי.
השיר זכה במקום הראשון בקדם-אירוויזיון 1986, לאחר שהקדים שירים שזכו מאוחר יותר להצלחה רבה יותר, ובהם "שביל הבריחה" של ריטה והלוואי של בעז שרעבי שהגיע למקום האחרון.
באירוויזיון שבברגן בוצע השיר בשעה אחת עשרה בלילה שעון ישראל, במקום ה-11 לפי סדר ההשמעה, לאחר השיר השווייצרי "Pas pour moi" בביצוע דניאלה סימון, ולפני השיר האירי "You can count on me" בביצוע לאב באג. בסיומה של ההצבעה, התייצב השיר עם 7 נקודות, ובמקום ה-19 מתוך 20, וזוהי התוצאה הגרועה ביותר של נציג ישראלי באירוויזיון מאז תחילת השתתפות המדינה בתחרות.
מנועים שקטים
מנועים שקטים הוא אלבום האולפן השלישי של המוזיקאי והזמר הישראלי אסף אמדורסקי שיצא בשנת 1999.
הפקה
האלבום זיכה את אמדורסקי בהצלחה גדולה מאוד, לווה גם במסע הופעות שהתאפיין, בדומה לאלבום, בהפקה גדולה ומושקעת. באלבום השתתפו מיטב המוזיקאים הצעירים של אותה העת ובהם יהלי סובול, אביתר בנאי, משה קופ וחיים לרוז. על הפקת האלבום סיפר אמדורסקי בריאיון לעיתונאי רז שכניק: "אחרי האלבום השני רציתי להתעסק עם סמפלרים ובעצם כמעט כל הלהקה שלי הפכה לרביעיית מפיקים ויחד הפקנו את האלבום הזה. הפסקנו לנגן והפכנו להיות אנשים שרוצים לגעת בכפתורים. זה משהו שקרה לנו באופן מאוד טבעי יחד, האהבה להפקה מוזיקלית. מדובר במושיק קופ, יובל אורי ורונן בן חורין ואני". האלבום הגיע למעמד של אלבום זהב בשנת 2004, ושירים רבים בו זכו להצלחה ולהשמעות מרובות ברדיו: השיר "15 דקות" (רמיזה לביטוי חמש עשרה דקות של תהילה), "התקפת לב", "רוך וקושי" ו"חלום כהה" הכולל קטע מריאיון עם הזמרת ענבל פרלמוטר שנהרגה בתאונת דרכים בעת העבודה על האלבום. לימים התייחס אמדורסקי לכתיבת השיר: "כשראיתי איך השיר נבנה הבנתי שהוא קצת על הסיפור של ענבל, המוות שלה ומה שהיא סימלה בשבילי. הבנתי שאני רוצה לשלב בו את ענבל, את הקול שלה, כי השיר כאמור מאוד הזכיר אותה וחשבתי עליה הרבה בזמן הכתיבה שלו". "התחלתי להציק לליליאן שוץ, מי שגילתה את המכשפות, שתעזור עם הקלטה של ענבל מדברת. ראיונות, קטעי מילים בחזרות - כל מה שאפשר לסמפל. היא באה עם הקלטה מתוך תוכנית לזכר יצחק רבין מהערוץ הראשון".
השיר "15 דקות" זכה במקום ה-87 במצעד סיכום העשור (1999–2009) של ערוץ המוזיקה וגלי צה"ל. השיר גם הגיע למקום ה-34 במצעד הפזמונים העברי של רשת ג' ולמקום ה-20 במצעד השנתי של גלי צה"ל לשנת תש"ס. אלבום האוסף הכפול של אמדורסקי משנת 2003, "15 הדקות של אסף אמדורסקי", נקרא על שם שיר זה. באוסף זה נכלל גם השיר "עכשיו אני בא", שהוקלט במקור עבור "מנועים שקטים" אך לבסוף לא נכלל בו. השיר הופיע באותה שנה גם באלבום הבכורה של שרון רוטר, שביצעה אותו תחת השם "עכשיו אני באה".
ב-2013 יצא EP שכלל ארבעה רמיקסים לשיר "15 דקות" אותם יצרו עופר ניסים, נדב רביד, שי אפלברג ו-D&O (אורי פיטוסי ודור גבאי).
ב-2019 חגג אמדורסקי 20 שנה לצאת האלבום בסיבוב הופעות מצליח בהיכל התרבות ומועדון התיאטרון ובסדרת יוטיוב דוקומנטרית "מנועים שקטים מקצה לקצה" שיצר דרור נחום.
רשימת השירים
כל השירים נכתבו והולחנו על ידי אסף אמדורסקי, אלא אם צוין אחרת.
שליו-שיחים מניפורי
שליו-שיחים מניפורי (שם מדעי: Perdicula manipurensis) הוא מין של עוף קטן עד בינוני, ממשפחת הפסיוניים, (סוג: Perdicula), החי באזורים של עשביה גבוהה. שליו זה נצפה בעבר בהודו, מערב בנגל, אסאם, מניפור, נאגאלנד ומגהלאיה. לא התקבל אישור על צפייה במין זה משנת 1932 עד 2006, והוא כלול ברשימת המינים בסיכון של IUCN.
בית גידולו של שליו הבוש המניפורי, קטן יחסית והוא קטן והולך, עקב פעילות קיטוע קרקע מתמשכת. משנת 1932 לא נרשמו תצפיות על שליו זה וביוני 2006 דיווח לראשונה לאחר 74 שנים החוקר אנווארודין צַ'אוּדְהָרִי כי ראה אותו ב"אסאם". בחדשות ה-BBC צוטט Rahul Kaul מנהל ארגון Wildlife Trust of India, כמי שאמר: "היצור הזה חזר מן השאול."
טוביאס דנציג
טוביאס דנציג (באנגלית: Tobias Dantzig; 19 בפברואר 1884 – 9 באוגוסט 1956) היה מתמטיקאי אמריקאי, אביו של ג'ורג' דנציג, ומחבר הספרים Number: The Language of Science (1930) ו-Aspects of Science (ניו יורק, מקמילן, 1937).
ביוגרפיה
נולד בשאבלי (באותה תקופה הייתה שייכת לרוסיה הקיסרית, כיום ליטא) למשפחתם של שמואל דנציג (?–1940) וגוטה דימנט (1863–1917), הוא גדל בלודז' ולמד מתמטיקה אצל אנרי פואנקרה בפריז. אחיו יעקב (1891–1942) נרצח על ידי הנאצים במהלך השואה; היו לו גם אח נפתלי (שגר במוסקבה) ואחות אמה.
טוביאס התחתן עם סטודנטית מאוניברסיטת סורבון, אנג'ה אוריסון, והזוג היגר לארצות הברית בשנת 1910. הוא עבד תקופה מסוימת כחוטב עצים, עובד דרכים וצייר בתים באורגון, עד שחזר לאקדמיה בעידוד ריד קולג' המתמטיקאי פרנק גריפין. דנציג קיבל את הדוקטורט שלו. במתמטיקה מאוניברסיטת אינדיאנה ב-1917, בזמן שעבד שם כפרופסור. מאוחר יותר לימד בג'ונס הופקינס, אוניברסיטת קולומביה ובאוניברסיטת מרילנד.
דנציג מת בלוס אנג'לס בשנת 1956. הוא היה אביו של ג'ורג' דנציג, דמות מפתח בפיתוח תכנות ליניארי.
אורנבורג
אוֹרֶנבּוּרג (ברוסית: Оренбург), עיר ברוסיה בדרום הרי אורל השוכנת 1,478 ק"מ דרום־מזרחית למוסקבה ובסמוך לגבול עם קזחסטן. נמצאת על נהר אורל ליד שפך הנהר סקמרקה אליו. בירת מחוז אורנבורג. אוכלוסיית העיר מונה מעל 564,000 תושבים (2018).
היסטוריה
בין 1938 ל-1957 נקראה צ'קאלוב על שם חלוץ הטיס הסובייטי ואלרי צ'קאלוב. בתקופת מלחמת העולם השנייה הועברו לעיר בתי חרושת רבים מהחלק האירופאי של ברית המועצות ואחר כך נשארו בה, דבר שעזר באופן משמעותי להתפתחות הכלכלית של העיר.
תחבורה
אורנבורג שימשה כעיר בעלת חשיבות רבה מבחינה תחבורתית כבר בתחילת המאה ה-20 לאחר שנבנתה מסילת רכבת אורנבורג-טשקנט וסמרה- זלאטואוסט.
נמל תעופה של אורנבורג הוא נמל תעופה אזרחי הנמצא 25 ק"מ מזרחית לעיר. בשנת 1992 הוא קיבל מעמד בינלאומי. חברת התעופה אורנאייר מנצלת את הנמל כנמל הבית שלה.
האיש שירה בליברטי ואלנס
עלילה
הסנאטור המזדקן רנסום סטודרד (ג'יימס סטיוארט) ואשתו האלי (ורה מיילס), מגיעים מוושינגטון, לעיירה שינבון שבמערב ארצות הברית על מנת להיות בלוויה של טום דוניפן (ג'ון ויין), מי שהיה לפנים בוקר עשוי ללא חת וכעת, מת ערירי וחסר כל. כאשר סטודרד מעניק ריאיון לעורך העיתון המקומי ומספר מה קושר אותו עם טום דוניפן, הסרט לוקח אותנו לפלשבק שממלא את מרבית הסרט.
אנו למדים כי רנסום סטודרד הגיע בשלהי המאה התשע עשרה לעיירה שינבון בתור עורך דין עם הרבה תקוות, שמאמין בשלטון החוק ובאי נשיאת נשק. לפני הגעתו אל העיירה הוא נשדד על ידי כנופיית הפושעים של ליברטי ואלנס (לי מרווין), נבל אלים ומרושע, ורק הודות לטום דוניפן הוא לא מת. סטודרד מנסה להביא את הפושעים לדין אך מגלה שבמערב הפרוע החוק לא אומר הרבה. במשך הזמן הוא בונה בית ספר בעיירה וכן פותח משרד עורכי דין, ובכך מניח את היסודות לשלטון החוק, שוויון הזכויות והדמוקרטיה בעיירה.
הקרב בין ליברטי ואלנס לבין סטודרד הוא בלתי נמנע, אולם לסטודרד אין שום ניסיון בקרבות אקדחים, ולכן כשהוא הורג את ליברטי ואלנס בדו-קרב שנערך ביניהם, כולם מופתעים. סטודרד, הנישא על גלי התהילה ומוכר כ"איש שירה בליברטי ואלנס", מגיע לוושינגטון ושם בונה קריירה פוליטית מרשימה, ותוך כדי כך נושא את אהובתו של דוניפן, האלי, לאישה. דוניפן מגלה לסטודרד שלמעשה הוא היה זה שירה בליברטי ואלנס מסמטה צדדית. הוא מסביר שעשה זאת בשביל האלי, אבל עכשיו הוא מתחרט מכיוון שלבה של האלי שייך לסטודרד.
בנקודה זאת אנו חוזרים לנקודת ההתחלה של הסרט, הלווייתו של טום דוניפן. עורך העיתון שראיין את סטודרד משמיד את הטרנסקריפציה הכתובה של הראיון ומסביר ש"אם אגדה התקבעה כעובדה, יש להדפיס את האגדה" (או, במילים אחרות: אסור להרוס מיתוס).
בסצנה המסיימת את הסרט סטודרד שואל כרטיסן ברכבת העוזבת את העיירה כמה זמן ייקח לנסוע עד וושינגטון, והקופאי מסביר לו שזו הרכבת הכי חדישה ומהירה שיש, ומסיים במשפט "שום דבר אינו מספיק טוב בשביל האיש שירה בליברטי ואלנס".
ביקורות ופרשנויות
הדמות הטראגית בסרט היא דמותו של טום דוניפן, שמבין שהוא מייצג תופעה שעבר זמנה, ושהוא צריך לפנות את מקומו לאיש החוק והסדר החדש, בדמותו של סטודרד.
מיד עם יציאתו לאקרנים הפך הסרט ללהיט, הן בשל הסיפור הקלאסי והטראגי, והן בשל שני השחקנים הראשיים ג'ון ויין וג'יימס סטיוארט. "האיש שירה בליברטי ואלנס" נחשב לאחד הסרטים הטובים ביותר שביים ג'ון פורד ולאחד מהמערבונים הטובים שנוצרו אי פעם. במשאל העשור הקנוני של כתב העת הבריטי "סייט אנד סאונד" שנערך בשנת 2012 דורג הסרט על ידי מבקרי הקולנוע במקום ה-117 ברשימת הסרטים הטובים של כל הזמנים.
חוץ ממך (שיר)
חוץ ממך הוא סינגל שהוקלט על ידי הזמרת הישראלית מאיה דדון. השיר יצא לאור ב-12 בינואר 2022, על ידי חברת התקליטים איי ליסט, כסינגל המוביל מתוך אלבום הבכורה שלה הנושא את אותו השם, חוץ ממך. לאחר יציאתו, הוציאה דדון את "כמו שאני" כסינגל השני מתוך האלבום.
השיר הגיע למקום השני בעשירייה והצליח לשהות במצעד במשך מספר שבועות רצופים.
רקע וכתיבה
השיר נכתב על ידי מאור שטרית ורון ביטון והופק על ידי שטרית גם כן. בסמוך ליציאתו, זכה "חוץ ממך" להצלחה ארצית והושמע מאות פעמים בתחנות הרדיו השונות, במאקו נכתב: "אנה זק והזמרת בת ה-15 וחצי מאיה דדון מנהלות בימים האחרונים קרב על פסגת הפלייליסטים של הסטרימינג".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.5 מיליון השמעות.
וידאו קליפ
האודיו הרשמי של "חוץ ממך" שפורסם בערוץ היוטיוב של מאיה דדון ב-12 בינואר 2022 הצליח לצבור למעלה מ-7 מיליון צפיות.
נחל ערוגות
גאוגרפיה
נחל ערוגות הוא נחל גדול בעל אגן ניקוז של יותר מ-230 קמ"ר. ראשיתו של הנחל באזור אפרת, מגדל עוז ובית פג'אר, משם ממשיך הנחל מזרחה כ-8 ק"מ עד שנכנס לרמת המדבר, באזור היישוב תוקוע הפלסטיני, שם פונה הנחל לכיוון דרום-דרום-מזרח וממשיך במגמה זו עוד כ-30 ק"מ, אוסף לאגן הניקוז שלו נחלים רבים עד לשלב בו הוא מגיע לבמת השוליים המזרחיים, שם הנחל פונה ממש מזרחה, לכיוון ים-המלח והבקע הסורי אפריקני. בקטע זה הוא הופך לקניוני עוד יותר ובקילומטרים האחרונים שלו לפני ים המלח הוא נופל אל קניון עצום, שעמקו מעל 500 מטר וזורמים בו מי מעיינות כל השנה.
בערבית יש לנחל ערוגות שמות אחדים לפי הקיטועים הבאים:
חלקו העילי היורד מהר חברון אל רמת המדבר נקרא ואדי ג'חר (وادي جحر) שפירושו- "הנחל הנחבא בחורו"- זהו קטע קניוני עמוק ובו מערות שבהן שרידי פעילות של האדם הקדמון. חלקו התיכון, החוצה את רמת מדבר יהודה, נקרא ואדי אלע'ר (وادي الغر)-שפירושו "נחל שיח אברהם" ע"ש שיחי אברהם הרבים שגדלים בו. חלקו האחרון, העמוק ביותר בנחל נקרא ואדי אלעריג'ה (وادي العريجة) שפירושו "הנחל שסטה מדרכו". שם זה הוא 'שימור שם' ונקבע על ידי ועדת השמות הממשלתית כנחל ערוגות.
הקטע האחרון בנחל מתחיל בנקיק צר ועמוק הנקטע במפל גבוה (מפל ערוגות). בהמשך, לרגלי מפל ערוגות, נובע עין ערוגות ומשם ואילך הנחל הוא נחל איתן שלאורכו צומחת צמחיית מים עשירה- הכוללת עצי ערבה, צפצפת הפרת, קנה מצוי, עבקנה, סלוודורה פרסית, עצי שיזף מצוי ועוד. בחלקו האיתן של הנחל חיים עדרי יעלים, להקות גדולות של שפני סלע.
בקניון האחרון עובר מסלול טיול, שמתחיל מחניון השמורה עד ל"מפל הנסתר" ו"הבריכות העליונות" שבנחל. כמו כן, מתחברים אל הנחל שני מסלולים אתגריים שיורדים מההרים שמעל: מעלה בני המושבים מצפון ומעלה האיסיים מדרום.
שיתוף פעולה של מתחרים
שיתוף פעולה של מתחרים הוא מצב שבו מתקיים, בתחומים מסוימים, שיתוף פעולה בין גופים שהיחס הבסיסי ביניהם הוא יחס של תחרות. בעקבות המושג האנגלי לתיאור מצב זה, Coopetition (הלחם של cooperative competition), הוצעו המושגים העבריים שיתופרות (או שיתוחרות וכן תחרושיתוף) - הלחם של שיתוף ותחרות. יצירת המושג coopetition מיוחסת לריימונד נורדה, שעמד בראש חברת "נובל", אך יש גם טוענים אחרים ליצירת מושג זה.
שיתוף פעולה בין פירמות בשוק עלול לעלות כדי קרטל וככה הוא יהווה הפרה של חוק ההגבלים העסקיים, אך שיתופיות קיימת, ללא מגבלה חוקית, בשוק תחרותי.
דוגמה לשיתוף פעולה תוך כדי תחרות, לשם שיפור השירות ללקוח: בראשית ימיהם של הכספומטים בישראל, היה הלקוח יכול למשוך מזומנים רק ברשת הבנקאית שאליה השתייך, במכשירים שבסניפי הרשת. לקוח של בנק הפועלים, למשל, לא היה יכול למשוך מזומנים במכשיר של בנק לאומי. כעבור שנים אחדות, הוקמה חברת ש.ב.א. (שירותי בנקאות אוטומטיים), המשותפת לכל הבנקים בישראל, שהציבה מכשירים במקומות ציבוריים ששירתו את לקוחות כל הבנקים, ולאחר מכן הסכימו הבנקים לשפר את השירות ללקוחותיהם, ולאפשר לכל לקוח להשתמש בכל המכשירים בישראל. המגמה בשנים האחרונות היא לעבור מתפיסת תחרות כיוצרת חדשנות לתפיסה של שיתוף פעולה כיוצר חדשנות.
סוגי שיתופי פעולה בין מתחרים
ניתן לסווג את שיתופי הפעולה בין מתחרים לשלושה סוגים. במקרה זה החפיפה בין פלחי שוק משותפים לשתי החברות היא בתחום מצומצם. במקרה זה החפיפה בין מוצרי או שירותי החברות גדולה. פעילותם המשותפת מאפשרת הגדלת נפח השוק או שמירה על רמת מחירים או חיסכון בעלייה בהוצאות כמו שכר עובדים. למשל: שתי חברות קטנות המתחרות ביניהן, המשתפות פעולה על מנת להתחרות בחברה גדולה.
Sweetener (אלבום)
מתוך האלבום יצאו שלושת הסינגלים; "No Tears Left to Cry", "God Is a Woman" ו-"Breathin". הסינגל המוביל "No Tears Left to Cry" הופיעה לראשונה ונשאר במקום השלישי במצעד האמריקאי ביבלורד הוט 100. "The Light Is Coming" בשיתוף פעולה יחד עם ניקי מינאז' יצא לאור כסינגל שיווקי מתוך האלבום יחד עם ההוצאה המוקדמת של האלבום. הסינגל השני "God Is a Woman", הרוויח את המקום השמיני באותו המצעד, בזמן שהסינגל השלישי "Breathin" הופיעה לראשונה במקום ה-22, ולאחר צאת האלבום הסינגל הרוויח את המקום ה-12. גרנדה פרצה בסדרת הופעות הנקרא "The Sweetener Sessions" כדי לקדם את האלבום. אשר נתמך על ידי שני אלבומיה Sweetener, ואלבום אולפן החמישי שלה Thank U, Next, לאחר מכן, גרנדה יצאה לסיבוב הופעות "Sweetener World Tour" אשר התחיל ב-18 במרץ 2019 והסתיים בתאריך 22 בדצמבר 2019.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2018, וסיכום האלבומים של העשור השני. כתב העת בילבורד דירג את האלבום במקום ה-38 ברשימתם "100 האלבומים הטובים ביותר של העשור השני". מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום המאה.
רקע והפקה
את האלבום החלה להקליט אריאנה כבר ביולי 2016. לאחר הפסקה קלה, המשיכה אריאנה בהקלטות האלבום. לקראת סוף מאי 2018, הסתיימו הקלטותיו של האלבום, וכמה חודשים לאחר מכן, הוא יצא לשווקים.
בנוסף, חשפה גם חלק מהשירים באלבום וביניהם: "Raindrops (An Angel Cried)", R.E.M", "The Light Is Coming", "God Is a Woman". גרנדה אף חזרה ביום שבו יצא האלבום לאור לתוכנית והשמיעה את: "Pete Davidson", "Breathin" ו-"R.E.M".
האלבום מכל שירים בסגנון הרית'ם אנד בלוז, פופ וטראפ. השיר "Pete Davidson", נכתב על ידי גרנדה והוא מדבר על בן זוגה לשעבר, פיט דייווידסון.
סהרון
{{פירושונים|
ראו גם
}}
רדיקל ג'ייקובסון
רדיקל ג'ייקובסון של חוג הוא אידיאל השווה לחיתוך כל האידיאלים השמאליים המקסימליים של החוג. ההגדרות השקולות הרבות הופכות את רדיקל ג'ייקובסון לרדיקל החשוב ביותר בתורת החוגים. כמו ברדיקלים אחרים, תפקידו של רדיקל ג'ייקובסון לתפוס את כל האיברים ה"קרובים" לאיבר האפס. לדוגמה, בחוג קומוטטיבי, כל האיברים הנילפוטנטים שייכים לרדיקל, ואם החוג גם נוצר סופית, הרדיקל עצמו נילפוטנטי.
חוג שרדיקל ג'ייקובסון שלו הוא אפס נקרא פרימיטיבי למחצה, והמנה ביחס לרדיקל היא תמיד כזו. כל חוג פרימיטיבי הוא פרימיטיבי למחצה, וכל חוג פרימיטיבי למחצה הוא ראשוני למחצה.
נקרא על שם המתמטיקאי האמריקאי נתן ג'ייקובסון.
הגדרה באמצעות מאפסים של מודולים פשוטים
מודול M מעל חוג R הוא פשוט אם אין לו תת-מודולים אמיתיים. המאפס של M (מסומן ב-) הוא אוסף האיברים ב-R המאפסים את M, כלומר ; המאפס של כל מודול הוא אידיאל שמאלי.
רדיקל ג'ייקובסון של R (המסומן ב-J(R), ולפעמים ב-) שווה לחיתוך המאפסים של המודולים הפשוטים מעל R. במילים אחרות, לרדיקל שייכים האיברים של R המאפסים את כל המודולים הפשוטים.
הגדרה באמצעות אידיאלים שמאליים מקסימליים
כל מודול פשוט M מעל חוג R הוא מהצורה R/m כאשר m הוא אידיאל שמאלי מקסימלי, וגם ההפך נכון. המאפס של מודול מהצורה R/m שווה ל-m, ולכן קבוצת המאפסים של כל המודולים הפשוטים מעל חוג R שווה בדיוק לאוסף כל האידיאלים המקסימלים השמאליים בחוג. לכן הרדיקל שהוגדר לעיל שווה גם לחיתוך כל האידיאלים המקסימלים השמאליים בחוג.
יתרונה של ההגדרה הזו בכך שהיא "פנימית": היא תלויה רק במבנה של R עצמו, ואינה דורשת בניה של מודולים מעל R. בנוסף, על אף שההגדרה אינה סימטרית, בכך שהיא מתמקדת באידיאלים מקסימליים שמאליים ולא ימניים, ניתן להוכיח כי שחיתוך האידיאלים השמאליים המקסימלים שווה לחיתוך האידיאלים הימניים המקסימלים. בפרט, רדיקל ג'ייקובסון של חוג הוא תמיד אידיאל דו-צדדי.
הגדרה באמצעות אידיאלים פרימיטיביים
אידיאל של חוג הוא פרימיטיבי אם חוג המנה פרימיטיבי, כלומר יש לו מודול פשוט נאמן. רדיקל ג'ייקובסון שווה לחיתוך על האידיאלים הפרימיטיביים (ומכאן שאם החוג פרימיטיבי, הרדיקל שלו מתאפס).
הגדרה באמצעות איברים לא-יוצרים
איבר x של R הוא לא-יוצר אם אין אידיאל שמאלי אמיתי L<R כך ש- L+Rx=R (במילים אחרות, x יוצר תת-מודול קטן של R, כמודול מעל עצמו). אוסף האיברים הלא יוצרים (שהוא סכום תת-המודולים הקטנים) שווה לרדיקל ג'ייקובסון של החוג.
הגדרה באמצעות איברים קוואזי-הפיכים
אם 1-z הפיך משמאל בחוג, אומרים ש-z קוואזי-הפיך (משמאל). אידיאל קוואזי-הפיך הוא אידיאל שכל האיברים שלו קוואזי-הפיכים.
רדיקל ג'ייקובסון הוא האידיאל הקוואזי-הפיך הגדול ביותר. (הוכחה: אם y איבר של הרדיקל אז הוא שייך לכל אידיאל שמאלי מקסימלי, ולכן 1-y אינו שייך לאף אידיאל מקסימלי, ומכאן שהוא הפיך משמאל. כלומר, הרדיקל קוואזי-הפיך. מאידך, יהי L אידיאל שמאלי קוואזי-הפיך, אז הוא מוכל בכל אידיאל שמאלי מקסימלי, משום שאחרת יש x \in L שאינו ב-m, ואז, כלומר 1-yx \in m עבור y מתאים, בסתירה לכך ש-1-yx הפיך משמאל.)
בחוג עם יחידה, האיבר x הוא קוואזי-הפיך משמאל אם יש איבר y כך ש-, כלומר x+y-xy=0. אפשר לאמץ הגדרה זו גם אם בחוג אין יחידה: x הוא קוואזי-הפיך אם יש איבר y כך ש-x+y-xy=0. משום כך, גם בחוג שאין בו יחידה, רדיקל ג'ייקובסון מוגדר כאידיאל השמאלי הקוואזי-הפיך הגדול ביותר. חוג נקרא "רדיקל ג'ייקובסון" אם הוא שווה לרדיקל של עצמו.
תכונות של הרדיקל
הרדיקל תורשתי: לכל אידיאל I של חוג R מתקיים.
בהקשר זה הוכיח שמשון עמיצור שאם R הוא אלגברה מעל שדה k שעוצמתו גדולה מן המימד של R מעליו, אז הרדיקל נילי, וכן שרדיקל ג'ייקובסון של חוג פולינומים R[x] הוא תמיד מהצורה I[x] כאשר I אידיאל נילי של R.
רדיקל ג'ייקובסון אינו מכיל אידמפוטנטים (פרט כמובן לאפס). אם R הוא אלגברה מעל שדה, האיברים האלגבריים ברדיקל הם כולם נילפוטנטים.
אחד השימושים הראשונים לרדיקל היה תנאי הקומוטטיביות של ג'ייקובסון (1945): חוג שבו לכל איבר a יש n כך ש-a^n=a, הוא קומוטטיבי.
באלגברות מדורגות, רדיקל ג'ייקובסון הוא הומוגני ומדורג-נילי (כלומר, כל אבר הומוגני ברדיקל הוא נילפוטנטי). ההפך אינו נכון: קיימת אלגברה נוצרת סופית, פרימיטיבית למחצה ומדורגת-נילית.
פרימיטיביות למחצה
לפי התוצאה של עמיצור שהוזכרה לעיל, אם אין ל-R אידיאלים ניליים חד-צדדיים (למשל, אם R חוג ראשוני למחצה PI), אז R[x] פרימיטיבי למחצה.
חוגי הילברט
חוג קומוטטיבי R נקרא חוג הילברט (או חוג ג'ייקובסון) אם כל אידיאל ראשוני ב-R שווה לחיתוך של קבוצה כלשהי (לא דווקא סופית) של אידיאלים מקסימליים ב-R. במקרה כזה, חיתוך כל האידיאלים המקסימלים בחוג שווה לחיתוך כל האידיאלים הראשוניים בו. אך חיתוך כל האידיאלים הראשוניים בחוג חילופי שווה לאוסף האיברים הנילפוטנטים בחוג, ולכן רדיקל ג'ייקובסון של חוג הילברט שווה לאוסף האיברים הנילפוטנטים שבו. למשל, אם k הוא שדה אז חוג הפולינומים ב-n משתנים מעל k - הוא חוג הילברט (במקרה ש-k שדה סגור אלגברית, עובדה זו נובעת ישירות ממשפט האפסים של הילברט, ומשמעותה הגאומטרית היא שיריעה אלגברית אי פריקה שווה לאוסף הנקודות שעליה). לפיכך, כיוון שחוג זה הוא תחום שלמות, הרי ש-. מנה של חוג הילברט היא חוג הילברט, ולפיכך רדיקל ג'ייקובסון של כל אלגברה אפינית (שהיא תחום שלמות) שווה ל-0. חוג קומוטטיבי R הוא חוג הילברט אם ורק אם כל המנות הראשוניות שלו הן פרימיטיביות למחצה. עובדה זו נובעת ישירות מההתאמה בין אידיאלים מקסימליים בחוג המנה R/P לאידיאלים מקסימליים ב-R המכילים את P.
הלמה של נקאימה
ראיה נוספת לעובדת היותם של איברי רדיקל ג'ייקובסון קרובים ל-0 ניתנת על ידי הלמה של נקאימה: אם M הוא R-מודול נוצר סופית ואם אז M=0. יתר על כן, אם N תת-מודול של M כך שמתקיים אז בהכרח N=M. בניסוח אחר, לכל R-מודול נוצר סופית M, תת-המודול הוא תת-מודול קטן.
השערת קתה
להשערת קתה ניסוחים רבים, מהם הקשורים ברדיקל של ג'ייקובסון. למשל, הבעיה שקולה לכך שחוג הפולינומים מעל חוג נילי יהיה תמיד רדיקל ג'ייקבסון (של עצמו); לכך שאם חוג הפולינומים מעל R פרימיטיבי למחצה, אז הרדיקל הנילי העליון של R הוא אפס; ולכך שאם R נילי, אז R[x] אינו חוג פרימיטיבי (במובן המתאים לחוגים ללא יחידה).
השערת ג'ייקובסון
ג'ייקובסון שער שאם R נתרי שמאלי אז הרדיקל J = J(R) מקיים. לטענה זו, כלשונה, הובאה דוגמה נגדית (הרשטיין, 1965) ולכן השערת ג'ייקובסון מנוסחת עבור חוגים נתריים מימין ומשמאל. ההשערה בנוסח זה הוכחה עבור מחלקות שונות של חוגים, אך היא איננה ידועה באופן כללי.
בארי מזור
בארי מזור (באנגלית: Barry Mazur; נולד ב-19 בדצמבר 1937) הוא יהודי-אמריקאי, פרופסור למתמטיקה באוניברסיטת הרווארד.
קורות חיים
בארי מזור נולד בניו יורק. למד בתיכון ברונקס למדעים. קיבל תואר דוקטור מאוניברסיטת פרינסטון בשנת 1959. בשנה זו הצטרף לסגל של אוניברסיטת הרווארד. בשנת 1962 מונה למרצה בכיר, בשנת 1965 מונה לפרופסור חבר, ובשנת 1969 מונה לפרופסור מן המניין. עבודתו הראשונה הייתה בטופולוגיה גאומטרית. בהשפעת הגישה של אלכסנדר גרותנדיק לגאומטריה אלגברית, הוא עבר לעסוק בגאומטריה דיופנטית. תאוריית העיוות של מזור קשורה לעקומים אליפטיים. בשנת 1982 נבחר כחבר של האקדמיה הלאומית למדעים. קיבל את פרס ובלן בגאומטריה ואת פרס קול.
הוא ידוע גם בשל ההיכרות בין האידיאל של אייזנשטיין לאלגברה מתקדמת. רעיון זה היה בסופו של דבר אחד מן השלבים המוצלחים בהוכחתו של אנדרו ויילס למשפט האחרון של פרמה. מזור וויילס עבדו יחד קודם על מאמרים חשובים על בעיית תאוריית איווסווה בתחום השדות הממשיים לחלוטין.
מזור פיתח את תורת הדפורמציות של הצגות גלואה, המתארת באופן קטגורי את ההרמות של הצגות המוגדרות מעל שדה סופי של חבורות גלואה מסוימות, להצגות המוגדרות מעל חוג מקומי שלם ונותרי, שהשדה הסופי הוא שדה השאריות שלו.
מזור היה עורך כתב העת Inventiones Mathematicae לו הוגש מאמרו של אנדרו ויילס לפתרון המשפט האחרון של פרמה, והוא זה שמינה את צוות הבדיקה בן שישה בודקים.
בארי מזור הנחה למעלה מ-50 סטודנטים במהלך השנים, עם תלמידיו נמנים נועם אלקיס (כיום פרופסור למתמטיקה באוניברסיטת הרווארד) והמתמטיקאי הישראלי רון ליבנה (כיום פרופסור למתמטיקה באוניברסיטה העברית בירושלים).
במאמר מנחה, "תורת המספרים כזבוב הבקר", מזור מתאר את תורת המספרים כתחום:
מינרלוגיה
מינרלוגיה היא מדע העוסק בזיהוי וסיווג המינרלים. הסיווג מתבצע על פי ההרכב הכימי, המבנה הגבישי והמאפיינים הפיזיקליים (כולל האופטיים) של המינרל.